
	Jēkabpils sporta skolai



	
Par atzinumu bērnu nometnei

         Veselības inspekcijas Sabiedrības veselības departamenta Higiēnas novērtēšanas nodaļa (turpmāk – Inspekcija) ir saņēmusi un izskatījusi Jēkabpils sporta skolas 03.08.2026. iesniegumu (reģistrēts Inspekcijas dokumentu vadības sistēmā ar Nr. 26942) par atzinumu par objekta gatavību darbības uzsākšanai (turpmāk – Atzinums) bērnu diennakts nometnei “Handbola vasara” Viestura ielā 6, Jūrmalā (turpmāk – Objekts) laika posmā no 16.08.2026. līdz 21.08.2026.       
Izskatot iesniegtos dokumentus, Inspekcija konstatē, ka nevar sagatavot Atzinumu, jo nav iesniegta visa nepieciešamā informācija par Objektu: telpu nomas līgums, dzeramā ūdens testēšanas pārskats (jā vietēja ūdensapgādes sistēma), peldūdens testēšanas pārskats (jā peldēšanās tiks organizēta neoficiālās peldvietās), līdz ar to nav nodrošināta Objekta higiēniskā novērtēšana.
           Lai saņemtu minēto Atzinumu, Inspekcija iesaka sākumā sagatavot visu augstākminēto dokumentu klāstu, pēc tam to iesniedzot Inspekcijā, vienlaicīgi paziņojot vēlamo objekta apsekošanas datumu.
          Vienlaikus Inspekcija informē, ka Objekta darbības laikā ir jānodrošina Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” un Ministru kabineta 2018. gada 27. jūlija noteikumu Nr. 447 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību izpilde, kā arī jānodrošina pretepidēmiskā režīma ievērošana un bērnu veselībai droša vide.

